CELEX: C2005/006/24
Language: da
Date: 2005-01-08 00:00:00
Title: Domstolens dom (Første Afdeling) af 18. november 2004 i sag C-284/03, État belge mod Temco Europe SA (anmodning om præjudiciel afgørelse fra Cour d'appel de Bruxelles) (Sjette momsdirektiv — artikel 13, punkt B, litra b) — afgiftsfritagne transaktioner — udlejning af fast ejendom — aftale om midlertidig brug)

8.1.2005   
            
            
               DA
            
            
               Den Europæiske Unions Tidende
            
            
               C 6/14
            
         
      DOMSTOLENS DOM
   
   (Første Afdeling)
   af 18. november 2004
   i sag C-284/03, État belge mod Temco Europe SA (anmodning om præjudiciel afgørelse fra Cour d'appel de Bruxelles) (1)
   
   (Sjette momsdirektiv - artikel 13, punkt B, litra b) - afgiftsfritagne transaktioner - udlejning af fast ejendom - aftale om midlertidig brug)
   (2005/C 6/24)
   Processprog: fransk
   I sag C-284/03, État belge mod Temco Europe SA, angående en anmodning om præjudiciel afgørelse i henhold til artikel 234 EF, indgivet af Cour d'appel de Bruxelles (Belgien) ved afgørelse af 19. juni 2003, indgået til Domstolen den 2. juli 2003, har Domstolen (Første Afdeling), sammensat af afdelingsformanden, P. Jann, og dommerne A. Rosas (refererende dommer), R. Silva de Lapuerta, K. Lenaerts og s. von Bahr; generaladvokat: D. Ruiz-Jarabo Colomer; justitssekretær: ekspeditionssekretær M.-F. Contet, den 18. november 2004 afsagt dom, hvis konklusion lyder således:
   Artikel 13, punkt B, litra b), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter – Det fælles merværdiafgiftssystem: ensartet beregningsgrundlag, skal fortolkes således, at transaktioner – hvorved et selskab samtidigt, i form af særskilte aftaler, overdrager selskaber, der er forbundet med dette, en midlertidig ret til at tage den samme faste ejendom i brug mod betaling af et fast vederlag, der hovedsagelig er fastsat på grundlag af det benyttede areal – er »udlejning af fast ejendom« i denne bestemmelses forstand, når disse aftaler, således som de opfyldes, i det væsentlige har til formål passivt at stille lokaler eller arealer i fast ejendom til rådighed mod et vederlag, der er knyttet til den tid, der forløber, og ikke levering af en tjenesteydelse, som kan undergives en anden kvalifikation.
   
      (1)  EUT C 212 af 6.9.2003.